Քանատայի Բնութեան Թանգարան

Քանատայն Բնութեան Թանգարան (ֆրանսերէն՝ Musée Canadien de la Nature), նախապէս՝ Ազգային Բնագիտական Թանգարան (ֆրանսերէն՝ Musée National des Sciences Naturelles), Քանատայի բնութեան պատմութեան ազգային եւ բնագիտական թանգարան Օթաուայի մէջ, Օնթարիօ: Թանգարանին չորս հիմնական հաւաքածոները սկսած են կազմուիլ 1856-ին Քանատայի երկրաբանական ուսումնասիրութեան ծիրին մէջ եւ այժմ կը ներառեն շուրջ 14,6 միլիոն նմուշ՝ բուսաբանութիւն, հանքաբանութիւն, հնաբանութիւն եւ կենդանաբանութիւն ոլորտներով: Թանգարանը փոխկապակցուած է Քանատայի Թանգարաններու Դաշինքին, Քանատայի Ժառանգութեան Տեղեկատուական Ցանցին, Արքթիկի Բնական Պատմութեան Թանգարաններու Դաշինքին, Քանատայի Բնական Պատմութեան Թանգարաններու Դաշինքին եւ Քանատայի Վիրթուալ Թանգարանին: Ցուցադրութիւն Ցուցանմուշները եւ հիմնական հաւաքածոները տեղակայուած են Օթաուայի Վիքթորիա յուշահամալիրի շէնքին մէջ։ Թանգարանը ունի ութ մշտական պատկերասրահ. Բրածոներու պատկերասրահ՝ ներկայացուած են հոյամողէզներու եւ ծովային սողուններու կմախքներ եւ անոնց բնաշխարհներու եռաչափ կազմութիւնները (diorama) եւ անոնց ոչնչացման պատճառները: Երկրի պատկերասրահ՝ ներկայացուած են հանքանիւթեր եւ ժայռեր։ Տարբեր ձեւաչափերու ներկայացումներով կը բացատրուի երկրաբանական ուժերու կողմէ երկիր մոլորակի ձեւաւորումը: Կաթնասուն կենդանիներու պատկերասրահ՝ ներկայացուած են Քանատայի վայրի կենդանիները՝ ներառեալ հիւսիսամերիկեան գորշ արջեր, բեւեռային արջեր, պիզոն, որմզդեղն, քարիպու, երկճղի անթիլոփ եւ քուկար: Ջրային պատկերասրահ՝ ներկայացուած է կապոյտ կէտի կմախք, ցուցադրութիւն ծովային եւ քաղցրահամ ջրային միջավայրերուն մէջ յայտնաբերուած կեանքի մասին: Թռչուններու պատկերասրահ՝ ներկայացուած են քանատական թռչուններու 450 տեսակ, մուլդիմետիա փորձառութիւններ եւ ինտերակտիւ ցուցադրութիւններ: Կենդանի բնութիւն՝ կենդանի միջատներ, սարդակերպեր, լորձնեակ: Քարէ պատի պատկերասրահ՝ բնագիտութեան վերաբերեալ արուեստի եւ լուսանկարներու փոփոխուող ցուցադրութիւն: Քանատայի այգիներու բնապատկերներ՝ բացօթեայ բուսաբանական ցուցահանդէս, որ կը ներկայացնէ Քանատայի երեք տարբեր էքոհամակարգներ ներկայացնող գօտիներ` Արքտիքական թունտրա, պորէալ անտառներ եւ խոտածածկ մարգագետիններ: Բնական ժառանգութեան Փակ Քէպէք նահանգի Կատինօ քաղաքին մէջ գտնուող Բնական ժառանգութեան Փակը բացուած է 1997-ին: Թանգարանին վարչական գործողութիւններու եւ ընդարձակ հետազօտական հնարաւորութիւններու եւ հաւաքածոներու համար յատկացուած է 76 հեկտար տարածք: Փակը հասարակութեան համար բաց չէ, բացառութեամբ ամէնամեայ Open House-ին, որու ընթացքին կը ցուցադրուի 14,6 միլիոն նմուշ, կը ներկայացուին հետազօտական աշխատանքներ: Գրադարանը, սակայն, բաց է այցելուներու համար: Պատմութիւն Քանատայի Բնութեան Թանգարանի արմատները կու գան 1842-ին ձեւաւորուած Քանատայի Երկրաբանական Հետազօտութեան Ընկերութենէն: Մօտ 150 տարի ետք՝ 1 Յուլիս 1990-ին, թանգարանը խորհրդարանական որոշումով դարձաւ Crown Corporation։ Այս որոշումը կարեւոր իրադարձութիւն էր թանգարանին պատմութեան մէջ։ Crown Corporation կարգավիճակի հետ թանգարանը ունեցաւ նոր անուն եւ ընդլայնուած լիազօրագիր. «Քանատայի բնութեան թանգարանի նպատակն է Քանատայի եւ աշխարհի մէջ ընդլայնել, տարածել բնական աշխարհին հանդէպ հետաքրքրութիւնը, գիտելիքը, յարգանքը՝ ստեղծելով, պահպանելով եւ զարգացնելով բնական պատմութեան նմուշներու հաւաքածոն՝ ցոյց տալով բնական աշխարհը եւ անկէ բխող գիտելիքը»: Քանատայն Ազգային Բուսագիրքը Քանատայի Ազգային Բուսագիրքը տեղակայուած է Քանատայի Բնութեան Թանգարանին մէջ։ Քանատայի երկրաբանական եւ բնական պատմութեան հետազօտական բոյսերու հաւաքածոները պաշտօնապէս ներառուած են թանգարանին մէջ, 1882-ին: Ծանօթագրութիւններ Արտաքին յղումներ Քանատայի Բնութեան թանգարանի պաշտօնական կայք